Georg Trakl

Georg Trakl (* 3. február 1887, Salzburg, Rakúsko – † 3. november 1914, Krakov, Poľsko) bol rakúsky lyrik a významný expresionistický básnik.

Predmetom jeho poézie bol zmysel bytia, smrť a ničota. Reprezentoval dekadentizmus a katastrofizmus, predvídal úpadok Rakúsko-Uhorska. V roku 1910 ukončil farmaceutické vzdelanie a začal pracovať v nemocnici v Innsbrucku.

Keď začala vojna, narukoval do armády a dostal sa na front. Po tom, ako prišiel do kontaktu s ťažko ranenými a zomierajúcimi vojakmi prepadol hlbokým depresiám. Liečil sa v nemocnici v Krakove, kde zomrel na predávkovanie kokaínom, pravdepodobne spáchal samovraždu.

Dielo  
V zátvorke je dátum vydania.
Gedichte (1913)
Sebastian im Traum (1915)
Die Dichtungen (1917)

Preklady do slovenčiny 
V roku 1972 vyšli Básne, ktoré preložil Július Lenko. Sebastián v sne vyšiel v roku 2000 v preklade Mily Haugovej.

Referencie

Iné projekty 

Rakúski básnici
Rakúske osobnosti uhorského pôvodu
Rakúske osobnosti českého pôvodu
Osobnosti zo Salzburgu
Obete samovrážd